stanford-oval/wikipedia huggingface dataset:
עבד א-רחמאן אל-יוספי

עבד א-רחמאן אל-יוספי (בערבית: عبد الرحمن اليوسفي; 8 במרץ 1924 – 29 במאי 2020) היה פוליטיקאי, עורך דין ופעיל זכויות אדם מרוקאי שכיהן כראש ממשלת מרוקו בין השנים 1998 ל-2002.
ביוגרפיה

אל-יוספי נולד בעיר טנג'יר ב-8 במרץ 1924. מגיל צעיר הזדהה יוספי כסוציאליסט וכבר בשנת 1944 בעודו בן 20, הקדיש את עצמו לארגון מעמד הפועלים של קזבלנקה. בשנת 1949 החל יוספי להילחם למען זכויות המהגרים המרוקאים העובדים בצרפת. הוא למד משפטים, ועשה את התמחותו בעיר טנג'יר בין השנים 1952 ל-1960.
בשנת 1959 הצטרף יוספי לאיחוד הלאומי לכוחות עממיים (UNFP), מפלגת שמאל. פעילותו הפוליטית הובילה למעצרו בשנת 1959 ושוב בשנת 1963, זה האחרון הוביל לריצוי מאסר של שנתיים. לאחר שחרורו יצא לגלות מרצון בפריז, שם שהה במשך חמש עשרה שנים. בהמשך חזר למרוקו.בינתיים, האיחוד הלאומי לכוחות העממיים התפצל ושינה שמו לאיחוד הסוציאליסטי של הכוחות העממיים (אנ'). בשנת 1980 חזר כדי להצטרף למפלגה החדשה, והפך למזכיר המפלגה בשנת 1992 לאחר מותו של עבד א-רחמאן אל בואביד (אנ').
ביוגרפיה > ראש ממשלה

ב-4 בפברואר 1998 הכריז המלך חסן השני על יוספי כראש ממשלת מרוקו, תפקיד אותו מילא עד אוקטובר 2002. הוא הקים ממשלת שמאל-מרכז. ממשלתו העניקה חירויות גדולות יותר לעם ולאמצעי התקשורת. בשנת 2003 הודיע יוספי על פרישתו מהפוליטיקה. הוא החל להתגורר בקזבלנקה לאחר פרישתו וב-15 באוקטובר 2016 אושפז כשהוא סובל מדלקת ריאות. במהלך אשפוזו, המלך מוחמד השישי ביקר אותו בבית החולים.
יוספי נפטר ב-29 במאי 2020, בגיל 96 לאחר מאבק בסרטן הריאות.
ראו גם

מבארכ אל-בכאי
הערות שוליים

1 2 3  Marvine Howe (2005). Morocco:The Islamist Awakening and Other Challenges: The Islamist Awakening and Other Challenges. Oxford University Press. p. 51. ISBN 978-0-19-516963-8.
↑  Clements, John (29 במאי 2003). "Clements' Encyclopedia of World Governments". Political Research, Incorporated. נבדק ב-4 בדצמבר 2007. {{cite web}}:  (עזרה)
1 2  Hatim, Yahia (29 במאי 2020). "Casablanca Hospital Admits Morocco's Former PM Abderrahmane Youssoufi". Morocco World News. נבדק ב-29 במאי 2020. {{cite news}}:  (עזרה)
1 2  Staff (29 במאי 2020). "Morocco's Ex-PM Abderrahman El Youssoufi Dies at Age 96". North Africa Post. נבדק ב-29 במאי 2020. {{cite news}}:  (עזרה)
↑  "Morocco's Acknowledgement of Past Abuses". Human Rights Watch. 28 בנובמבר 2005. נבדק ב-22 בדצמבר 2012. {{cite web}}:  (עזרה)
↑  Leveau, Rémy (6 בדצמבר 1998). "A democratic transition in Morocco?". Le Monde Diplomatique. נבדק ב-22 בדצמבר 2012. {{cite news}}:  (עזרה)
↑  Susan Searight (1 בנובמבר 1999). Maverick Guide to Morocco. Pelican Publishing. pp. 62–. ISBN 978-1-56554-348-5. נבדק ב-22 בדצמבר 2012. {{cite book}}:  (עזרה)
↑  "Décès de l'ex-Premier ministre marocain Abderrahman El Youssoufi". Laquotidienne.
↑  "L'ancien premier ministre Abderrahmane Youssoufi est décédé".
| 0 | 1 | 2 |
| --- | --- | --- |
| הקודם: עבד א-לטיף אל-פילאלי | ראש ממשלת מרוקו   4 בפברואר 1998 - 9 באוקטובר 2002 | הבא: דריס ג'טו |
| --- | --- |
בקרת זהויות :  NLI: 987007569948505171  LCCN: n2004048212  SUDOC: 24477515X  VIAF: 23990186   WorldCat (עם VIAF): 23990186
עמנואל מודיאיי

| --- | --- |

מודיאיי בשנת 2018
 לידה:  5 במרץ 1996 (בן 28) קינשאסה שבזאיר
 עמדה:  רכז
 גובה:  1.91 מטרים
 דראפט:  בחירה שביעית, 2015 דנוור נאגטס
 קבוצות כשחקן
 2014–2015   2015–2018   2018–2019   2019–2020   2021   2021–2022 2022:  גואנגדונג סאות'רן טייגרס   דנוור נאגטס   ניו יורק ניקס   יוטה ג'אז   ז'לגיריס קובנה   סקרמנטו קינגס איווה וולבס
 הישגים כשחקן
 חמישיית הרוקיז השנייה (2016)
עמנואל קביה מודיאיי (בצרפתית: Emmanuel Kabeya Mudiay; ‏נולד ב־5 במרץ 1996) הוא כדורסלן אמריקאי יליד זאיר, המשחק בעמדת הרכז באיווה וולבס מליגת הפיתוח של ה-NBA.
נעורים וקריירת תיכונים

מודיאיי נולד בקינשאסה שבזאיר, בן למשפחה נוצרית. בגיל צעיר התייתם מאביו, ומשפחתו נקלעה למצוקה כלכלית שנבעה גם ממלחמת קונגו השנייה שטלטלה את הרפובליקה הדמוקרטית של קונגו. ב-2001 עזבה אמו לארצות הברית במטרה לחפש מקלט למשפחתה ובינתיים הותירה את מודיאיי יחד עם שני אחיו הגדולים תחת השגחת הוריה. לאחר כשנה התאחדה המשפחה בארלינגטון שבטקסס.
הוא שיחק כדורסל בתיכון מקומי, ב-2011 הוביל את קבוצתו לזכייה באליפות התיכונים של טקסס (בדרג השני לפי גודל בתי הספר במדינה). לאחר מכן עבר לתיכון אקדמיית פריים פרפ בדאלאס שייסד כוכב הפוטבול לשעבר דיון סונדרס. הוא נבחר למשחק מקדונלד'ס אול-אמריקן ב-2013, וב-2014 נבחר לייצג את נבחרת העולם מול נבחרת הנוער האמריקאית במשחק נייקי הופ סאמיט, בו היה הקלע המצטיין עם 20 נקודות.
מודיאיי דורג בין שחקני התיכון הטובים בארצות הברית לשנת 2014 וחוזר על ידי מכללות מובילות. באוגוסט 2013 הוא סיכם על הצטרפותו לנבחרת הכדורסל של אוניברסיטת סאת'ורן מתודיסט (SMU), תחת הדרכתו של המאמן לארי בראון, אך כשנה לאחר מכן חזר בו, החליט לפנות לקריירה מקצועית, לוותר על הלימודים ועל משחק בליגת המכללות. הוא הסביר זאת בכך שרצה לתמוך כלכלית במשפחתו. למהלך ייחסו פרשנים סיבות נוספות בהן אי עמידה בדרישות הסף האקדמאיות וספקות לגבי זכאותו לשחק במסגרת ה-NCAA בשל קבלת תשלומים כמקצוען במסגרת התיכונית בה שיחק.
קריירה מקצועית > גואנגדונג סאות'רן טייגרס

ביולי 2014 חתם על חוזה לשנה בקבוצת גואנגדונג סאות'רן טייגרס מהעיר דונגגוואן שבסין המתמודדת בליגת ה-CBA. בתחילת דצמבר 2014, לאחר 10 משחקים בקבוצה, נפצע בקרסולו, ונעדר ממשחקי הקבוצה עד הפלייאוף. בתקופה בה שיחק רשם ממוצעים של 17.7 נקודות, 6 ריבאונדים ו-5.9 אסיסטים למשחק. הוא חזר להתמודדות בפלייאוף על חשבונו של ג'ף אדריאן במרץ 2015 מול בייג'ינג דאקס כשקבוצתו בפיגור 0–2 בסדרה. במשחק השלישי קלע 24 נקודות, לקח 8 ריבאונדים ומסר 4 אסיסטים והוביל את קבוצתו לניצחון. במשחק הרביעי קלע 15 נקודות, מסר 8 אסיסטים ולקח שבעה אסיסטים, אך הקבוצה הפסידה לבייג'ינג בהנהגת סטפון מרבורי והודחה מהפלייאוף.
קריירה מקצועית > דנוור נאגטס

ביוני 2015 נבחר בדראפט ה-NBA במקום השביעי על ידי דנוור נאגטס. הוא נבחר להשתתף בנבחרת העולם במשחק הכוכבים העולים. את העונה סיים עם ממוצע של 12.8 נקודות ו-5.5 אסיסטים למשחק (ראשון מבין שחקני השנה הראשונה בליגה). הוא נבחר בתום העונה לחמישיית הרוקיז השנייה.
קריירה מקצועית > ניו יורק ניקס

בפברואר 2018, לאחר שתי עונות וחצי בדנוור, הועבר בטרייד לניו יורק ניקס בתמורה לדאג מקדרמוט, כחלק מטרייד משולש עם דאלאס מאבריקס.
קריירה מקצועית > יוטה ג'אז

לקראת עונת 2019/2020 חתם מודיאיי על חוזה ביוטה ג'אז.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | דנוור | 68 | 66 | 30.4 | 0.364 | 0.319 | 0.670 | 3.4 | 5.5 | 1.0 | 0.5 | 12.8 |
| 2016/2017 | דנוור | 55 | 41 | 25.6 | 0.377 | 0.316 | 0.784 | 3.3 | 3.9 | 0.7 | 0.2 | 11.0 |
| 2017/2018 | דנוור | 42 | 0 | 17.9 | 0.401 | 0.373 | 0.808 | 2.2 | 2.9 | 0.5 | 0.1 | 8.5 |
| 2017/2018 | ניו יורק | 22 | 14 | 22.4 | 0.368 | 0.196 | 0.686 | 2.6 | 3.9 | 0.9 | 0.3 | 8.8 |
| 2018/2019 | ניו יורק | 59 | 42 | 27.2 | 0.446 | 0.329 | 0.774 | 3.3 | 3.9 | 0.7 | 0.3 | 14.8 |
| 2019/2020 | יוטה | 54 | 2 | 15.7 | 0.462 | 0.345 | 0.759 | 2.3 | 2.1 | 0.4 | 0.2 | 7.3 |
| קריירה |  | 300 | 165 | 23.9 | 0.401 | 0.323 | 0.744 | 2.9 | 3.8 | 0.7 | 0.3 | 11.0 |
סטטיסטיקות הקריירה > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020 | יוטה | 3 | 0 | 11.3 | 0.357 | 0.667 | 0.500 | 2.0 | 0.7 | 0.0 | 0.3 | 4.3 |
| קריירה |  | 3 | 0 | 11.3 | 0.357 | 0.667 | 0.500 | 2.0 | 0.7 | 0.0 | 0.3 | 4.3 |
הערות שוליים

↑  5-star PG Emmanuel Mudiay guided by his faith, אתר courier-journal.com, ‏5 בינואר 2013
↑  USA Pulls Away Late For 84-73 Win In 17th Annual Nike Hoop Summit, אתר usab.com, ‏13 באפריל 2014
↑  SMU’s Emmanuel Mudiay on turning pro: ‘I was tired of seeing my mom struggle’, אתר NBC ספורט, ‏14 ביולי 2014
↑  Concerns over immediate eligibility lead to SMU losing Emmanuel Mudiay, אתר CBS ספורט, 14 ביולי 2014
↑  Emmanuel Mudiay Game Logs, באתר basketball.realgm.com
↑  יוטה מחתימה את דייוויס, גרין ומודיאיי, באתר הקבוצה, 20 ביולי 2019
פורד פופולר

| --- | --- |

 מאפיינים כלליים
 יצרן:  "Ford of Britain" (אנ')  "Ford Australia" (אנ') (דור ראשון: טנדרים מסוג "Coupé utility" ושלדות רכב מהדגם)
 שנות ייצור:  1953–1962
 הרכבה:  בריטניה בריטניה  אוסטרליה אוסטרליה (דור ראשון: טנדרים מסוג "Coupé utility" ושלדות רכב מהדגם)
 מודל אחריו:  פורד אנגליה
 חברת אם:  פורד
 סיווג:  מכונית משפחתית קטנה
 אורך:  3,848 מ"מ (דור ראשון)  3,804 מ"מ (דור שני)
 רוחב:  1,435 מ"מ (דור ראשון)  1,543 מ"מ (דור שני)
 גובה:  1,638 מ"מ (דור ראשון)  1,492 מ"מ (דור שני)
 משקל:  737 ק"ג (דור ראשון, דגם סדאן)
 בסיס גלגלים:  2,286 מ"מ (דור ראשון)  2,210 מ"מ (דור שני)
 מפרט טכני
 מנוע:  4 צילינדרים, בטור, 1,172 סמ"ק המפיק 30 כ"ס, מנוע מסוג "Flathead engine" (אנ') (דור ראשון)  4 צילינדרים, בטור, 1,172 סמ"ק המפיק 36 כ"ס (דור שני)
 הילוכים:  תמסורת ידנית - 3 מהירויות (דור ראשון)
 מהירות מרבית:  112.5 קמ"ש (דור שני)
 צריכת דלק:  8.5 ליטר ל-100 ק"מ (דור שני)
 
פורד פופולר (באנגלית: Ford Popular) היא מכונית משפחתית קטנה מתוצרת יצרנית הרכב Ford of Britain (אנ'), חברת בת של קונצרן הרכב פורד אשר יוצרה בין השנים 1953–1962 בבריטניה.
דגמי הדור הראשון "Ford Popular 103E" יוצרו באוסטרליה על ידי "Ford Australia" (אנ') בתצורות: טנדרים ושלדות רכב מהדגם.
דורות > דור ראשון: "Ford Popular 103E"

יוצר בין השנים 1953-1959
יוצרו כ-150,000 יחידות
2 דלתות - סדאן
2 דלתות - מסחרית
2 דלתות - טנדר
2 דלתות - טנדר מסוג "Coupé utility" (אנ')(אוסטרליה)
שלדות רכב פורד פופולר (אוסטרליה)
דורות > דור שני: "Ford Popular 100E"

יוצר בין השנים 1959-1962
2 דלתות - סדאן
2 דלתות - טנדר
תאוצה בין 0-80 קמ"ש היא 19.6 שניות (דגם סדאן, 2 דלתות)
תמונות

דור ראשון (1953–1959)
"פורד פופולר 103E", שנת 1955
"פורד פופולר 103E", שנת 1956
"פורד פופולר 103E", שנת 1956
"פורד פופולר 103E"
"פורד פופולר 103E", שנת 1956
"פורד פופולר 103E"
"פורד פופולר 103E"
"פורד פופולר 103E", שנת 1953 - מסחרית
"פורד פופולר 103E", שנת 1954  - טנדר
"פורד פופולר 103E" - טנדר מסוג "Coupé utility" (אנ')
"פורד פופולר 103E" - טנדר מסוג "Coupé utility" (אנ')
דור שני (1959–1962)
"פורד פופולר 100E", שנת 1959
"פורד פופולר 100E", שנת 1960
"פורד פופולר 100E", שנת 1960
"פורד פופולר 100E", שנת 1960
"פורד פופולר 100E", שנת 1960 - טנדר
ראו גם

פורד אנגליה
פורד פרפקט
הערות שוליים

↑  Robson, Graham (2006). A-Z British Cars 1945–1980. Herridge & Sons. ISBN 0-9541063-9-3.
↑  פורד אנגליה, "פורד פופולר" ופורד פרפקט / ראו "פורד פופולר" classics.honestjohn.co.uk/reviews/ford/popularangliaprefect-100-107e
↑  Graham Robson, A-Z British Cars 1945–1980, Herridge & Sons, 2006 (ISBN 0-9541063-9-3
↑  "פורד פופולר" - 103E רודסטר (טנדר, 2 מושבים) oldclassiccar.co.uk/photos-cars4/ford_popular_103e_roadster_ute
עבודה שחורה

לוגו האתר
עבודה שחורה היה אתר אינטרנט שפעל למען שמירת אופייה של מדינת ישראל כמדינת רווחה.
האתר היה בנוי כבלוג של מספר כותבים רב, בהם עתונאים, סופרים, משוררים, הוגי דעות, חברי הכנסת וחברי הכנסת לשעבר, פוליטיקאים אחרים, היסטוריונים, פעילי התארגנויות עובדים ועוד. האתר היה מעורב בשורה של מאבקים חברתיים, וסייע לקידום הצעות חוק שונות, כגון מימון של חינוך חינם לילדים חולים בגלאי 3–4, שנעדרו בשל מחלה ממוסד חינוכי במשך 21 יום או יותר.
האתר התחיל את דרכו כבלוג בפלטפורמת ישרא-בלוג, אחרי הבחירות לכנסת ב-2006. המטרה הראשונית הייתה לפרסם ברשת פניות לנבחרי מפלגת העבודה הישראלית שדרשו שיתנהלו לאור מצע המפלגה, ולפרסם את תגובות הנבחרים. בהמשך התרחב האתר לעיסוק במגוון רחב של נושאים חברתיים וכלכליים כמו זכויות עובדים, מהגרי עבודה, זכויות נשים, מצב המיעוט הערבי בישראל, מתווה הגז, אקלים ועוד. האתר עסק בתחומי הפוליטיקה, הכלכלה, עבודה ורווחה, בריאות, חינוך ותרבות, מן הזווית הסוציאל-דמוקרטית.
מטרות האתר

קידום מעורבות פעילה של אזרחים בפוליטיקה, במאבק החברתי ובעיקר בחיבור בין שני העולמות
קידום שיח ישיר בין בוחרים לנבחרים ללא מתווכים
מתן תשובות לעובדים בענייני תנאי העסקתם
הפצת רעיון מדינת הרווחה לציבור רחב ככל האפשר
קידום הרשת ככלי המאפשר ביטוי ופעילות לציבור רחב שרוצה להשמיע דעה ולהשפיע
הערות שוליים

↑  לרשימת הכותבים הקבועים ראו כאן
↑  Black Labor מאבק לחינוך שווה זכויות לילדים חולים | פייסבוק, באתר www.facebook.com
↑  Ma'ayan, פאנל בלוגרים לשינוי חברתי, באתר מעין אלכסנדר, ‏2009-06-04
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
פורט לוונוורת'

| --- | --- |

 מידע על המבנה
 סוג:  יישוב לצורכי מפקד אוכלוסין 
 תקופת הבנייה:  ?–1827
 קואורדינטות:  39°21′18″N 94°55′16″W﻿ / ﻿39.355°N 94.921111111111°W﻿ / 39.355; -94.921111111111
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פורט לוונוורת'(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פורט לוונוורת'(למפת קנזס רגילה) טופיקה ויצ'יטה מנהטן האצ'ינסון דודג' סיטי נברסקה מ י ז ו ר י  אוקלהומה ק ו ל ו ר ד ו פורט לוונוורת'(למפת קנזס מוגדלת) טופיקה ויצ'יטה מנהטן האצ'ינסון דודג' סיטי נברסקה מ י ז ו ר י  אוקלהומה ק ו ל ו ר ד ו פורט לוונוורת'
 
פֿוֹרְט לֶוֶונְווֹרְת' (אנגלית: Fort Leavenworth) הוא בסיס של הצבא האמריקני הממוקם במרכז ארצות הברית בחלקה הצפון מזרחי של מדינת קנזס. זהו הבסיס הפעיל (מעל 170 שנה) הוותיק ביותר של צבא ארצות הברית ממערב לנהר המיסיסיפי.
במהלך ההתפשטות מערבה של ארצות הברית פורט לוונורת' הייתה יעד ביניים מרכזי עבור עשרות אלפי חיילים, מהגרים, אינדיאנים, מטיפים ומתנחלים שנעו מערבה. חיל המצב שמוצב במקום תומך בניהול הכשרות הצבא האמריקני ובבית הספר למנהיגות של הצבא האמריקני. שני הארגונים האלה סמוכים על פיתוח דוקטרינת האימון והמנהיגות של הצבא האמריקני בהווה ובעתיד.
בפורט לוונורת' גם ממוקם בית הכלא הצבאי בעל רמת האבטחה הגבוה ביותר. בנוסף ממוקמות בבסיס יחידות שפעילותן קשורה בצורה ישירה ובלתי ישירה לבית הספר למנהיגות המוזכר לעיל. יחידות אלה כוללות את המכללה לפיקוד (גוף האמון על לימודי תואר שני למפקדים בצבא) ואת המרכז למחקר צבאות זרים.
פוריה - נווה עובד

| --- | --- |
רחוב בפוריה נווה-עובדרחוב בפוריה נווה-עובד
מדינה: ישראל ישראל
מחוז: הצפון
מועצה אזורית: עמק הירדן
גובה ממוצע: ‎139 מטר
תאריך ייסוד: 1949
סוג יישוב: יישוב קהילתי
נתוני אוכלוסייה לפי הלמ"ס לסוף 2022
  - אוכלוסייה: 1,326 תושבים
    - שינוי בגודל האוכלוסייה: ‎2.8% בשנה
 מפת מיקום  מפה דינמית   (למפת הגליל העליון מוגדלת) פוריה-נווה עובד(למפת הגליל העליון רגילה) פוריה-נווה עובד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פוריה-נווה עובד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פוריה-נווה עובד32°44′39″N 35°32′14″E﻿ / ﻿32.7442192026993°N 35.5373380879091°E﻿ / 32.7442192026993; 35.5373380879091  heמפת היישובים של מועצה אזורית עמק הירדן (in English: Emek HaYarden Regional Council) באדום - פוריה - נווה עובד בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 6 מתוך 10

פּוֹרִיָּה (נְוֵה עוֹבֵד) הוא יישוב קהילתי באזור הצפון ליד העיר טבריה, על רכס פוריה ושייך למועצה אזורית עמק הירדן, היישוב שוכן סמוך לבית החולים פוריה.
היסטוריה

היישוב הוקם בשנת 1949 על ידי עולים מצפון אפריקה מפוני מעברת בית וגן. בעבר רוב תושבי היישוב הועסקו במפעלים האזוריים ובקיבוצי עמק הירדן, וכיום רוב האוכלוסייה מורכבת מבעלי מקצועות חופשיים שעובדים בטבריה ובאזור הגליל התחתון.
בפוריה נווה עובד קיימים מספר גנים מגילאי 3–6 בחינוך ממלכתי, וילדי היישוב לומדים בבתי ספר בעמק בחינוך ממלכתי.
ראו גם

פוריה עילית
פוריה-כפר עבודה
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007588149905171 
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
מראה כללי של פוריה - נווה עובד
עבודות כפייה של יהודים ברומניה במלחמת העולם השנייה

קבוצת העבודה בלדובינשט-בראילה, שהורכבה מיהודים רומנים שנשלחו לעבודות כפייה באביב 1944.
בתקופת מלחמת העולם השנייה בממלכת רומניה, סולקו החיילים היהודים מצבא רומניה והחקיקה הרומנית קבעה תרומה חילופית עבור היהודים - עבודת כפייה ותשלומי מיסים נוספים.
חוקים

ברומניה היה חוק משנת 1933 שדן בארגון האומה והטריטוריה בשעת מלחמה, וקבע שניתן לגייס בני 18 ומעלה שאינם בשירות צבאי לעבודות כפייה. על פי חוק זה הגיוס לעבודה, חלוקת העבודה וארגון העבודה הוטלו על משרד העבודה, הבריאות וההגנה הסוציאלית. בגרמניה הנאצית חוקקו חוקי עבודת הכפייה. ביוני 1935. בעקבותיהם חוקקו חוקים דומים בספרד, בפולין, בהונגריה וברומניה.
הערות שוליים

↑  Munca obligatorie a evreilor  din România şi Ungaria în timpul  celui de-al Doilea Război Mondial, עמוד 7 (ברומנית)
פאריד מונדראגון

מונדראגון במדי דפורטיבו קאלי בקדנציה האחרונה
פאריד קמילו מונדראגון עלי (בספרדית: Faryd Camilo Mondragón Alí; נולד ב-21 ביוני 1971), הוא כדורגלן עבר קולומביאני ממוצא לבנוני ששיחק בעמדת השוער. למונדראגון קריירה בינלאומית ארוכת שנים במדי נבחרת קולומביה שבה הוא שיחק מאז שנת 1993. הוא השחקן השני המבוגר ביותר בתולדות גביע העולם בכדורגל ששיחק בטורניר, כשהשתתף במשחק נבחרתו בשלב הבתים במונדיאל 2014 כשהוא בן 43 שנים ושלושה ימים.
קריירה

מונדראגון החל את הקריירה המקצוענית שלו בדפורטיבו קאלי הקולומביאנית בשנת 1990. בהמשך שיחק בריאל קרטחנה ואינדפנדיינטה סנטה פה גם הן מקולומביה, ובסרו פורטניו מפרגוואי. ב-1993 הגיע לארחנטינוס ג'וניורס במדיה שיחק במשך שנה. ב-1994 עבר לאינדפנדיינטה. בתחילה לא שיחק בקבוצה, וב-1995 שוב שיחק תקופה בסנטה פה, אולם בהמשך השנה חזר לאינדפנדיינטה וקנה את מקומו בהרכב הקבוצה בה שיחק עד 1998. בתקופה זו זכה עם אינדפנדייטה בסופר קאפ הדרום אמריקאי ובסופרקופה סודאמריקנה. ב-1999 שיחק בריאל סרגוסה הספרדית במשך חצי שנה וחזר לאחר מכן לאינדפנדיינטה, שמהווה למעשה את חלק הארי של הקריירה שלו באמריקה הדרומית.
ב-2001 ניסה שוב את מזלו מחוץ ליבשת כאשר עבר למץ הצרפתית. מונדראגון שיחק כשוער ראשון לכל אורך העונה והיה חלק משמעותי בהישארות של מץ בליגה הראשונה לאחר שסיימה במקום ה-12. בסוף עונה זו, מונדראגון היה מעורב בפרשת זיוף דרכונים כאשר הוא, פבלו קונטררס הצ'יליאני ואמיליאנו רומאי הארגנטינאי הואשמו בשימוש בדרכונים אירופאיים מזויפים על מנת שיוכלו לשחק בצרפת במסגרת חוק בוסמן. מונדראגון הורשע בבית משפט בצרפת, נקנס והוכרח לעזוב את המדינה.
בעקבות הפרשה, מונדראגון עבר לגלאטסראיי הטורקית ועשה בה את שנותיו היפות באירופה. הוא זכה עם גלאטסראיי בשתי אליפויות, בגביע הטורקי והשתתף ב-30 משחקים במסגרת ליגת האלופות כאשר השיא היה בעונת 2002/2001 כשהקבוצה העפילה לסיבוב הבתים השני של המפעל.
כשנשארה לו עוד שנה אחת לחוזה עם גלאטסראיי, הוא החליט לעבור ב-2007 לפ.צ. קלן הגרמנית שעלתה באותה שנה לליגה הראשונה. תחת המאמן כריסטוף דאום הוא השתלב בהרכב הראשון של הקבוצה ושיחק במדיה שלוש שנים. ב-2011 עבר לשחק בארצות הברית בקבוצת פילדלפיה יוניון מה-MLS. בתחילת 2012 מונדראגון חתם בדפורטיבו קאלי במטרה לסיים את הקריירה בקבוצה בה התחיל אותה, וזכה איתה בסופרליגה ב-2014 כקפטן הקבוצה.
קריירה > בנבחרת קולומביה

מונדראגון ערך את הופעת הבכורה שלו בנבחרת ב-1993 נגד ונצואלה.
יחד עם קרלוס ולדרמה, הוא השחקן הקולומביאני היחידי שהשתתף בחמישה קמפיינים של מוקדמות מונדיאל. מונדראגון היה חלק מהסגל של הנבחרת במונדיאל 1994, אך בתור שוער שני לצד אוסקר קורדובה, ולא שיחק. במונדיאל 1998 הוא פתח בהרכב הנבחרת בשלושת המשחקים של שלב הבתים. על אף שמונדראגון ספג שלושה שערים, ביניהם שער בבעיטה חופשית מרגלי דייוויד בקהאם, וקולומביה לא הצליחה להעפיל לשמינית הגמר, מונדראגון קצר מחמאות על הופעותיו.
מונדראגון זומן על ידי המאמן חוסה נסטור פקרמן להיות חלק מסגל הנבחרת במונדיאל 2014 לאחר שקולומביה נעדרה ממנו במשך 16 שנים, על אף שהיה בשלהי הקריירה. ב-24 ביוני 2014 בהיותו בן 43 ושלושה ימים, מונדראגון נכנס בדקה ה-85 כמחליף של דויד אוספינה במשחקה של קולומביה נגד יפן, והפך לשחקן המבוגר ביותר בהיסטוריה של גביע העולם, לאחר ששבר את שיאו של רוז'ה מילה, (שיא שנשבר במונדיאל 2018 על ידי עיסאם אל חדרי ששיחק בגיל 45 וחצי) והשחקן היחיד ששיחק במונדיאלים בהפרש של 16 שנים. לאחר הדחתה של קולומביה מהמונדיאל בשלב רבע הגמר נגד ברזיל, מונדראגון הודה לכל האוהדים בקולומביה והודיע על פרישתו ממשחק פעיל.
לאחר הפרישה

ב-13 בינואר 2016 דווח שמונדראגון אושפז בבית חולים לאחר ניסיון התאבדות, אך הוא שוחרר מבית החולים פחות מ-24 שעות לאחר מכן.
תארים > קבוצתיים

גביע רקופה סודאמריקנה: 1995
סופרקופה ליברטדורס: 1995
אליפות טורקיה: 2001–2002, 2005–2006
הגביע הטורקי: 2004–2005
סופרליגה קולומביאנה: 2014
פ"ו נרסימהה ראו

פמולאפרטי ונקאטה נרסימהה ראו (באנגלית: Pamulaparthi Venkata Narasimha Rao, בטלוגו: పాములపర్తి వెంకట నరసింహారావు;‏ 28 ביוני 1921 – 23 בדצמבר 2004) היה עורך דין ופוליטיקאי הודי שכיהן כראש ממשלת הודו בשנים 1991–1996. כונה "אבי הרפורמות הכלכליות של הודו". ראש ממשלת הודו הראשון שמוצאו בדרום הודו וראש הממשלה השני שמקורו באזור שאינו דובר הינדית. כונה גם "צ'נאקיה" בגלל כישרונו להעביר בפרלמנט חוקים כלכליים ופוליטיים בתקופה שבה עמד בראש ממשלת מיעוט.
ביוגרפיה

ראו נולד ב-28 ביוני 1921 בואנגרה (אנ') נסיכות היידראבאד (היום בטלנגאנה). בן למשפחה ברהמנית. למד משפטים באוניברסיטת אוסמנייה בהיידראבאד.
ראו היה סופר ומשורר, ובעל ידע רב בתחומים רבים. הוא שלט ב־15 שפות: טלוגו, אנגלית, הינדית, מרטהי, אורייה, סנסקריט, קנאדה, טמילית, אורדו, פרסית, ערבית, צרפתית, ספרדית, גרמנית.
בשלב מסוים הואשם בשחיתות ועבירות בחירות, בשנת 2000 הורשע בגלל חלק מסעיפי האישום ובשנת 2002 זוכה.
רסימהה ראו נפטר בדצמבר 2004 בניו דלהי אחרי שלקה באוטם שריר הלב. גופתו נשרפה בהיידראבאד ב-25 בדצמבר 2004.
קריירה פולטית

פעילותו הפוליטית של ראו החלה ב-1941, כשנעצר במהלך הפגנה למען עצמאות הודו. ראו הצטרף לקונגרס הלאומי ההודי, ולאחר עצמאות הודו היה חבר באספה המחוקקת של אנדרה פרדש במשך יותר מ-20 שנה, מ-1957 עד 1977.
בשנים 1971–1973 כיהן כראש השרים של מדינת אנדרה פרדש.
ב-1975 נבחר ראו למזכ"ל הקונגרס הלאומי ההודי, ובבחירות ב-1977 נבחר ללוק סבהה, שישבה באופוזיציה. לאחר ניצחון המפלגה בבחירות ב-1980 היה לשר החוץ בממשלת אינדירה גנדי, וב-1984 לשר הפנים. לאחר רצח גנדי מונה לשר ההגנה בממשלת רג'יב גנדי, וביוני 1988 חזר לכהן כשר החוץ, עד לתבוסת המפלגה בבחירות בדצמבר 1989.
ראש ממשלת הודו

רג'יב גנדי היה מועמדה של הקונגרס הלאומי ההודי לראשות ממשלת הודו בבחירות ב-1991, אך הוא נרצח ב-21 במאי 1991 בעת קמפיין בחירות בטאמיל נאדו. מפלגת הקונגרס הפעילה לחץ על אלמנתו, סוניה גנדי, להחליף אותו בראש המפלגה, אך היא סירבה. בעקבות כך, נבחר נרסימהה ראו ליושב ראש המפלגה. ראו עצמו לא התמודד בבחירות, והתכוון לפרוש מהעשייה הפוליטית, אך עקב מינויו לראש ממשלת הודו התמודד ונבחר בבחירות מיוחדות כחבר בלוק סבהה.
ראו החזיק את משרד התעשייה והיה אישית אחראי לפירוק ה-Licence Raj תוך כדי הפיכת המדיניות הכלכלית שנקבעה על ידי ממשלת רג'יב גנדי. הממשלות של
אטאל ביהארי וג'פיי ומאנמוהאן סינג אחריו המשיכו במדיניות הרפורמות הכלכליות שהוא הטווה לראשונה. בממשלתו כיהן מנמוהן סינג כשר האוצר. בגיבויו של ראו הפעיל מנמוהן סינג ברפורמות ברוח הגלובליזציה שנדרשו על ידי קרן המטבע הבין-לאומית על מנת לחלץ את הודו שהייתה כמעט חדלת פירעון מקריסה כלכלית מוחלטת.
בתקופת שלטונו כראש ממשלה התרחשו אירועים משמעותיים בתולדות ארצו.
ראו הוביל מפנה מהדגם הכלכלי המעורב, עם דגש על התעשייה, מיסודו של ג'ווהרלל נהרו אל דגם של כלכלת שוק. היה עד לצמיחת אופוזיציה ימנית חזקה בראשות מפלגת מפלגת העם ההודית שקראה תגר על שלטון הקונגרס הלאומי שמשל בהודו רוב השנים אחרי 1947.
בבחירות ללוק סבהה ב-1996 הובסה מפלגת הקונגרס, ונרסימהה ראו התפטר מראשות הממשלה, וסיטראם קסרי החליף אותו כיושב ראש מפלגת הקונגרס.
חיים אישים

נולדו לו חמש בנות ושלושה בנים, שניים מהם נבחרו לכהן בפרלמנט של הודו.
הערות שוליים

↑  PV Narasimha Rao Remembered as Father of Indian Economic Reforms  כתבת הספד ב"קול אמריקה", 2004-12-23
↑  Harikishan Sharma, P V Narasimha Rao, 10th Prime Minister who ushered in economic reforms, The Indian Express, ‏27 במאי 2022
1 2  רה״מ הבא בהודו: נאראסימה ראו, חדשות, 21 ביוני 1991
↑  Harikishan Sharma, P V Narasimha Rao, 10th Prime Minister who ushered in economic reforms, The Indian Express, ‏27 במאי 2022
↑  Darpan Singh, Sitaram Kesri, the Congress president who had his dhoti pulled, India Today, ‏28 בספטמבר 2022
| --- | --- |
בקרת זהויות :  NLI: 987007361201105171  BnF: cb120218291 (data)  GND: 119260468  ISNI: 0000 0000 8411 5585  LCCN: n84103890  NKC: jo20211117543  NTA: 140517731  SUDOC: 028368789  Trove: 929769  VIAF: 114384722   WorldCat (עם VIAF): 114384722
פולחן האביב

פולחן האביב (ברוסית: Весна священная) הוא יצירה מוזיקלית לבלט מאת המלחין הרוסי איגור סטרווינסקי. שמה העברי והאנגלי (The Rite of Spring) מתבסס על שם היצירה בצרפתית: Le Sacre du printemps אף שתרגום השם הרוסי הוא בעצם "אביב הקדוש".